Case ID: 1236465
Sentence 143: Belə olan halda sual yaranır ki, əgər alqı-satqı anında daşınmaz əmlakın dəyəri tam olaraq ödənilmişdirsə, sonradan hansı səbəbdən cavabdeh müvafiq orqanlara şikayət edirdi və həmin ərizənin yazılmasına nə ehtiyac var idi. Dördüncü, məhkəmə kollegiyası qeyd edir ki, daşınmaz əmlaka dair notarial qaydada alqı-satqı müqaviləsi rəsmiləşdirilərkən əmlakın dəyərinin bankda açılmış depozit hesabı vasitəsilə ödənilməməsi və ya müqavilə bağlanan vaxt ödənilməməsi əqdin etibarsızlığı üçün deyil, pulu ödəmək vəzifəsi daşıyan şəxsin həmin əmlakın dəyərini ödəməməsi sübuta yetirildiyi halda, müqavilənin ləğvi və ya müqavilə üzrə pulun ödənilməsi tələbinin irəli sürülməsi üçün əsas ola bilər.Lakin məhkəmə kollegiyasının araşdırması zamanı mübahsiəli daşınmaz əmlakla bağlı yaranmış mübahisə də məhz əmlakın dəyərinin “alıcı” tərəfindən ödənilməməsi ilə bağlı olmuşdur.